২০০৪-এ বিহারে বন্যা
২০০৪-এ বিহারে বন্যা ছিল এক দশকের মধ্যে ভারতের বিহারে সবচেয়ে ভয়াবহ বন্যার একটি। ৮৮৫ জন মানুষ এবং ৩২৭২ প্রাণী প্রাণ হারিয়েছিল এবং প্রায় ২১,২৯৯ মিলিয়ন মানুষ আক্রান্ত হয়েছিল। বিহারের ২০টি জেলা ক্ষতিগ্রস্ত হয়েছিল। ভারি বর্ষণের কারণে ভাগলপুর জেলা, বেগুসরাই জেলা, কাটিহার জেলা, দরভাঙ্গা জেলা, সমষ্টিপুর জেলা এবং খাগরিয়া জেলার নতুন এলাকা প্লাবিত হওয়ার কারণে জলস্তরের উচ্চতা উদ্বেগজনক বেড়ে গিয়েছিল। কেন্দ্রীয় পানি কমিশনের মতে বাগমতি, বুধী গন্ডক, কমলা বালান, আধোয়ারা, কোসি এবং মহানন্দা নদী বিভিন্ন স্থানে লাল চিহ্নের উপর দিয়ে প্রবাহিত হচ্ছিল, যখন গঙ্গা ফারাক্কা ব্যারেজে প্রথমবারের মতো বিপদ চিহ্ন অতিক্রম করেছিল।